सुन्दर चौबिसे
पूर्वको पर्यटकीय नगरी भेडेटारबाट पूर्वमा अवस्थित चौबिसे क्षेत्र धनकुटा जिल्लाको एक महत्वपूर्ण पर्यटकीय गन्तव्य हो ।
कबिराज घिमिरे हिले, फागुन १६ गते । धनकुटाको चौबिसे क्षेत्र आन्तरिक तथा बाह्य पर्यटकको रोजाइमा पर्ने गरेकाे छ । राजारानीमा ताल सहित विभिन्न वडामा रहेको ताल, मन्दिर लगायतका पर्यटकिय स्थलले जो कोहि को मन लोभ्याउँछ । एक दशकअघि सम्म ताल मात्र हेर्न पाइने धनकुटाका चौबिसेमा अहिले भने धेरै गन्तव्य थपिने क्रममा छन् । पूर्वको पर्यटकीय नगरी भेडेटारबाट पूर्वमा अवस्थित चौबिसे क्षेत्र धनकुटा जिल्लाको एक महत्वपूर्ण पर्यटकीय गन्तव्य हो । रानीताल राजा पोखरी, कांगडा ताल, तालमा निर्माण गरिएको नाग देबिको मन्दिर, रानी पोखरी, नागबेली पार्क यहाँका मुख्य आकर्षण हुन् । चौबिसे गाँउपालिकाको केन्द्र राजारानी देखि ६ नम्बर बुधबारेसम्म अहिले धेरै पर्यटकिय स्थल निर्माणको क्रममा छन् । त्यस्तै निर्माणाधीन भेडेटार राजारानी रबिराँके सडक खण्ड निर्माणको क्रममा छ । यो सडक निर्माण भएपछि चौबिसे गाँउपालिका पर्यटकको मुख्य रोजाईमा पर्न सफल हुने गाँउपालिका अध्यक्ष राजकुमार चेम्जोङ्ग बताउनुहुन्छ । “अहिले हामी पर्यटकिय स्थलमा पूर्वाधार निर्माणको काम गरिरहेको छाैं, भेडेटार राजारानी रबिराँके सडक खण्ड निर्माणको क्रममा छ यो सम्पन्न भएपछि पर्यटन वर्षको रुपमा घोषणा गरेर पर्यटक भित्राउने तयारीमा छौं,” चेम्जोङ्गले भन्नुभयो । लाफा गाँउ ।रानी पोखरी ताल क्षेत्र ।पाथीभरा मन्दिर ।झपड तालमा निर्नमाणाधीन मन्दिर।